Etter reformasjonen i Norge er det gjort flere forsøk på å nedlegge eller slå sammen Tuft sogn (menighet) med Komnes sogn. I så måte ble kirken her nedlagt i 1624, og de to kirkeklokkene og døpefonten som fantes her ble overført til Komnes kirke. I 1636 bestemte imidlertid bispen at Tuft kirke skulle gjenoppta tjenesten og tillegges 8 årlige gudstjenester. I 1639 måtte derfor Komnes tilbakeføre døpefonten, men klokkene gikk tapt. Forslag om nedleggelse og sammenslåing kom opp igjen i både 1770-årene og på 1800-tallet, men ble det avvist av menigheten.